باينة أزمة كورونا أثرات حتى على الكوميديين لي بزاف منهم اضطر يهرب لليوتوب باش يضبر على المصرورف خصوصا أن بعض الأسماء ما بانتش في الأعمال الرمضانية ديال هاد العام. من بين هاد الكوميديين الفنان رشيد رفيق، عضو فرقة ايموراجي. رشيد دار شين وطلق عليها عنوان “بو سكيتش” وكيف سميتها كتبين غادي يبقى يحط فيها سكيتشات ديالو. رشيد رفيق حول السيكتشات لي كان كيلوح في حسابو في انستكَرام طيلة فترة الحجر الصحي، لليوتوب باش يربح فليسات في نفس الوقت وهادشي طبعا تحت إشراف الإدارة الفنية ديال طاليس. 
الزلطة ديال كورونا ومادير.. رشيد رفيق قلبها فيديوهات فيوتوب -فيديو